Fizetős lett a padlet
Sokak kedvelt eszköze a Padlet (ITT TALÁLHATÓ), mi is írtunk róla például itt. Egyszerűen lehetett vele gondolattérképeket készíteni, ötletbörzéket tartani, tipikus alacsony küszöbű alkalmazásként ismerhettük meg. Nagy előnye volt még mindezeken kívül, hogy ingyenesen lehetett használni. Most ennek van vége, a szolgáltatás fizetőssé vált, havi 12 dollár ellenében használhatja egy egyszerű tanár (iskoláknak, tankerületeknek speciális árazás is elérhető). Mindennek kapcsán érdemes elgondolkodni az ősi közgazdasági törvény igazságán: nincs ingyen ebéd. Ugyan az interneten hozzá vagyunk szokva ahhoz, hogy a tartalmat és eszközöket is ingyen vehetjük igénybe, azok fejlesztésének és fenntartásának költségei vannak és ezt a költséget valahonnan elő kell teremteni. Erre két alapvető modell képzelhető el:
Online elsősegélyverseny 2018-ban is
Immár hagyományos Országos Elsősegélyismereti Versenyét rendezi meg az Elsősegélynyújtás Oktatásáért Alapítvány, az Országos Mentőszolgálat és a Magyar Máltai Szeretetszolgálat. A verseny első fordulói az interneten zajlanak, a döntőben pedig a legjobb csapatok élőben, szimulációs gyakorlatokon is összemérhetik a tudásukat. A legkisebb résztvevők a 3. osztályosok lehetek, a legnagyobbak a középiskolák végzősei. A nevezési határidő az első kérdéssor beküldési határideje, március 5. További részletes információ IDE KATTINTVA érhető el!
Itt az év vége az összegzések ideje, mi is elkészítettük a legolvasotabb 2017-es cikkeink listáját. Fontos persze tudni, hogy egy ilyen versenyben az év elején született cikkek behozhatatlan előnnyel indulnak, hiszen hiába érdekel sokakat eg cikk, ami december 18-án került ki az oldalra, annál még egy amúgy közepesen érdekes januárinak is több olvasója lesz. Mindenesetre az látszik, hogy a TanárBlog olvasói olyan ezközöket szeretnének, amik minél jobban megkönnyítik a munkájukat és érdeklik őket az elméletibb eszmefuttatásaink is. Itt van tehát a legnépszerűbb öt cikk csokorba gyűjtve:
Izgalmas konferencia készül Nyíregyházán november 25-én, a IV. Innovatív Pedagógus Konfeencia központjában a modern eszközök használata áll. A cél, hogy mindenki tanuljon valami olyat, amit akár már hétfőn alkalmazhat a saját óráján. Még van pár hely a gyorsan jelentkezőknek, akik IDE KATTINTVA regisztrálatnak.
Indul az E-tanoda második évada
Tavaly, amikor télen belekezdtünk az E-tanoda pilot programjába, el sem tudtuk képzelni, hogy mi lesz belőle. Jó ötletnek tűnt, hogy budapesti gimnazisták mentoráljanak ormánsági gyerekeket, de hogy ezt a gyakorlatban kivitelezni mennyire lehetséges, értelmes, és pláne hasznos, azt nem tudtuk. Aztán három hónappal és közel 150 megtartott óra után megkaptuk a választ. Ezért is hatalmas öröm, hogy immáron 3 falu gyerekeit bevonva, jelentősen kibővülve indult útjára az E-tanoda program második évada. Az alábbiakban Farkas Bálint írását olvashatjátok, aki a 21. századi alapítványban (ez a mi alapítványunk, amely a TanárBlogot is működteti) az E-tanoda program projektvezetője.
Kidsnews - diákújság magyarul
Bevallom, régi, és eleddig be nem teljesült vágyam, hogy egy igazi, demokratikus, diákok által írt online diákportált hívjak életre. Többször is megpróbálkoztam pl. a DiákBlog felélesztésével, és nagyon sikeres is volt, de egész egyszerűen nem bírtam energiával, mert azért egy szerkesztőség életének a menedzselése nem kis feladat, akármennyire is alulról szerveződik. Nos, lehet, hogy nem kell tovább keseregnem, mert elindult a megtévesztően angol nyelvű Kidsnews nevű oldal ( IDE KATTINTVA látogatható meg), amely teret ad a diáktehetség kibontakoztatásának. Az érdekes kezdeményezés azért kérdéseket is felvet, pl. ha valaki Julius Caesar-ról ír egy cikket, akkor saját kutatások alapján dolgozott, vagy esetleg fordított, vagy több forrást használt-e? És ha igen, akkor fontos-e a források jelölése. Hasonló kérdések merülnek fel a képekkel kapcsolatban is, én egyetlen forrásmegjelölést sem láttam, pedig ezt hasznos lenne elsajátítani a helyenként akár 121 éves örök fiatal szerzőknek :) A legizgalmasabb számomra a valóban saját gyártásúnak tűnő tartalom, mint pl. egy interjú egy YouTuber-rel. Az oldal tehát adott, szerintem akár média szakkörök remek publikációs terepe is lehet, biztosan szívesen vesznek bármilyen érdekes, jó minőségű tartalmat.
Digitális szakkörök kicsit másképp
Szeptemberben indítja szakköreit az Edu&Fun Digitális Élményközpont.
Találkoztunk már máshol is robotika, 3D tárgyalkotás, online játék- és alkalmazásfejlesztő tanfolyamokkal, de ezúttal ez egy kicsit más. Itt a hangsúly nem az eszközhasználaton van, hanem valós problémák megoldásán, a kompetenciafejlesztésen, a csapatmunkán.
A foglalkozásokon a gyerekek a kreativitásukat használva együtt dolgoznak a feladatokon, a különböző elektronikai és informatikai eszközök használatának elsajátítása pedig ennek a munkának szerencsés velejárója. Úgy tanulnak meg robotokat építeni és vezérelni, 3D-ben tervezni és nyomtatni, vagy akár alkalmazásokat fejleszteni, hogy közben nem érzik a tanulás súlyát. A lényeg itt az élményalapú oktatás, és ehhez a technológiai felszereltség is példátlan. A foglalkozások egymásra épülnek, egy szakkör résztvevői pedig több projektben vesznek részt a 3 hónap alatt. A foglalkozásokat olyan lelkes szaktanárok tartják, akik a terület specialistái. Az ő munkájukat pedig főiskolás diákok segítik.
Ha van olyan diákotok, aki nyitott a digitalizációra, ajánljátok neki ezt a foglalkozás-sorozatot!
A szervezők szeptember 22-én ingyenes nyílt napot tartanak, a szakkörök helyszínén az Új Hidegkuti Nándor Stadionban. Érdemes megnézni őket!
Ingyenes Scratch konferencia
Izgalmas és ingyenes konferenciát rendez az EPAM a Scratch programnyelvről, a programozás oktatásáról, tulajdonképpen midenről, ami Scratch és persze sokkal többről is. A dátum augusztus 24-25., jelentkezni IDE KATTINTVA. Nem csak résztvevőket, hanem elődaókat is várnak nagyon sok formába, az öt perces előadástól és a kis projektbemutatótól kezdve bármire lehetőség van. Igazán komoly eseménynek ígérkezik, rangos meghívott előadókkal, érdemes elmenni rá!
Most mi kérünk
Kedves TanárBlog Olvasó!
Az elmúlt több mint tíz évben igyekeztünk a tőlünk telhető legjobb szakmai minőségben (bár kétségtelenül sok elgépeléssel) közel 5000 cikkel, 2000 oldalnyi letölthető szakmai kézikönyvvel, videókkal, óravázlatok százaival, képzésekkel, workshopokkal, előadásokkal, TeachMeet-ekkel segíteni a magyar tanártársadalmat. Hatalmas siker számunkra, hogy mára hetente 15 000, évente több mint 70 000 kolléga olvas legalább párszor minket és eddig mintegy ötezren vettek részt továbbképzéseinken.
Rengeteg tervünk van a jövőben, és szeretnénk még többet, még jobban, és továbbra is teljesen ingyen megosztani Veletek, az olvasóinkkal. Többek között minél több oktatási intézménybe elvinni a Digitális Iskola programot, amit már nagy erőkkel tesztelünk.
Ehhez szeretnénk most mi a ti segítségeteket kérni. A TanárBlog mellett az E-tanoda és a BörtönSuli működtetése és bővítése is az általunk nemrég létrehozott alapítványon keresztül történik. Az alapítványunk neve A 21. századi pedagógiáért Alapítvány. Arra kérünk mindenkit, aki megteheti, hogy egy kisebb (1000 - 5000 Ft) közötti összeggel segítse a TanárBlog és éppen futó programjainak fennmaradását.
Számlaszámunk: OTP Bank 11705008-21083749
Ha segítetek nekünk, kérlek írjátok a megjegyzésbe a neveteket és email címeteket, mert szeretnénk mindenkinek egy kis szakmai meglepetéscsomagot is átnyújtani virtuálisan.